עטרה פולונסקי

עטרה פולונסקי-שרמן (נולדה בשנת 1933) היא ספורטאית ישראלית בעבר, אלופת ישראל, שיאנית ישראל ואלופת המכביה הרביעית בזריקת דיסקוס ואלופת ישראל בהדיפת כדור ברזל. האישה הראשונה שכיהנה במועצה העליונה לספורט בישראל והאישה הראשונה שהייתה חברה במועצת ההתאחדות לספורט בישראל. עטרה פולונסקי נולדה בכפר תבור וגדלה בכפר חיים. בתם של משה ושרה פולונסקי שעלו מאוקראינה. הוריה היו מדור המייסדים שהקים את כפר חיים, בעמק חפר. אחיה הבכור, פנחס, היה לילד הראשון בכפר. בגיל צעיר התייתמה מאביה. שני אחיה היו אתלטים מצטיינים. פנחס, היה אלוף ישראל ואלוף המכביה ביידוי פטיש. אחיה הצעיר, אחיקם, השתתף אף הוא בתחרויות האתלטיקה של המכביה. בתחרויות האתלטיקה של המכביה השלישית שנערכו בתל אביב באוקטובר 1950 זכתה פולונסקי ב-3 מדליות, 2 כסף ו-1 ארד. מדליות כסף, בזריקת דיסקוס בתוצאה של 32.68 מטר, אחרי פרידה ליכטבלאו (33.28 מטר) ומרים גולדפיין (28.52 מטר), שתיהן מישראל ובהטלת כידון בתוצאה של 27.48 מטר, אחרי רעיה ברונשטיין (28.25 מטר) ולפני הדרה (26.99 מטר). מדליית ארד, בהדיפת כדור ברזל בתוצאה של 9.86 מטר, אחרי רעיה ברונשטיין (10.27 מטר) ואולגה וינטנברג (10.15 מטר). בתחרויות האתלטיקה של המכביה הרביעית שנערכו בשנת 1953 זכתה פולונסקי במדליית זהב בזריקת דיסקוס בתוצאה של 35.28 מטר, לפני אולגה וינטנברג (34.35 מטר) ומרים גולדפיין (29.92 מטר). בתחרות שנערכה בחיפה בפברואר 1954 קבעה פולונסקי שיא ישראלי חדש בזריקת דיסקוס בתוצאה של 38.15 מטר. בתחרויות האתלטיקה של המכביה החמישית שנערכו בשנת 1957 זכתה פולונסקי במדליית כסף בזריקת דיסקוס בתוצאה של 33.05 מטר, אחרי א. קיין מבריטניה (33.91 מטר) ולפני רות רחמן מישראל (30.35 מטר). פולונסקי בעלת תואר ד"ר בחינוך גופני מארצות הברית. עבדה תחילה בהוראה במכללה בארצות הברית ואחר כך במכון וינגייט ולאחר מכן במשך כ־30 שנים הייתה סגנית מנהל המכללה לחינוך גופני ולספורט ע"ש זינמן במכון וינגייט ומרכזת המגמה לחינוך מיוחד במכללה. היא ארגנה ולימדה את המסלול הראשון בארץ לחינוך גופני לאוכלוסיות בעלות צרכים מיוחדים. פרסמה את ספר הלימוד הראשון בתחום, ופעלה לארגון תחרויות הספיישל אולימפיקס בישראל. היא יזמה את הקמת המרכז לאבחון מוטורי במכללה לחינוך גופני בווינגייט המטפל בהערכה, באבחון ובאימון מוטורי וניהלה אותו במשך שנים. זריקת דיסקוס: 38.15 מטר (1954), שיא ישראל בעבר בשנת 1955 זכתה בפרס דב הוז למצטיינים במדרשה למורי החינוך הגופני בשנת 1987 זכתה שרמן בעיטור "לאיש כפועלו" של הפועל. בשנת 1999 זכתה שרמן בפרס ע"ש ד"ר אלי פרידמן בשנת 2006 זכתה שרמן באות יקירת העמותה הישראלית לפעילות גופנית מותאמת. חינוך גופני לילד החריג, הוצאת לאור מכון וינגייט לחינוך גופני ולספורט, בשנת 1988, מכיל 105 עמודים חינוך גופני - תכנון, יישום והערכה חינוך גופני לאוכלוסיות עם צרכים מיוחדים תמונות של עטרה פולונסקי בילדותה עם חבריה לכיתה בכפר חיים(הקישור אינו פעיל), באתר דבר הספורט - אתלטיקה קלה בפתח תקוה, דבר, 20 במרץ 1949 ספורט - אתלטיקה קלה, על המשמר, 4 ביוני 1950 ספורט - אתלטיקה קלה, על המשמר, 11 ביוני 1950 ספורט - אתלטיקה קלה, על המשמר, 21 בפברואר 1954 דבר הספורט - 5 שיאים ישראליים בא"ק, דבר, 23 בינואר 1955 יעקב פתאל, לראשונה - אישה בראש ועדת האתלטיקה הקלה, דבר, 10 בנובמבר 1971 ברוך דגון, עטרה חזרה עם תואר ד"ר, דבר, 26 בדצמבר 1971 50 התוצאות הטובות בישראל בכל הזמנים - זריקת דיסקוס, באתר איגוד האתלטיקה בישראל נבחרת ישראל יצאה בנצחון במשחק כדורעף במכביה, על המשמר, 5 באוקטובר 1950 שלל שיאים ב"במכביה", על המשמר, 4 באוקטובר 1950 רשימת מקבלי עיטורי "לאיש כפועלו" ו"עמית כבוד לכל חייו", בתאר מרכז הפועל פרס ע"ש ד"ר אלי פרידמן העמותה הישראלית לפעילות גופנית מותאמת העניקה את אות יקיר העמותה למר גרשון הוברמן ולד"ר עטרה שרמן, באתר זווי השלישית חינוך גופני לאוכלוסיות עם צרכים מיוחדים, באתר מכון וינגייט